דנה בן-שמעון

דנה בן שמעון (בערבית: دانا بن شمعون) היא עיתונאית ישראלית. כיום היא כתבת ופרשנית לענייני פלסטינים והעולם הערבי בישראל היום. בעבר הייתה כתבת לענייני פלסטינים בתאגיד השידור הישראלי "כאן 11" ורשת ב', וכתבת שטחים בערוץ הראשון.

פעילותה 
דנה בן שמעון החלה את דרכה בעיתונות כתחקירנית בחטיבת החדשות של הערוץ הראשון. בין השנים 2012 ל-2017 שימשה כתבת שטחים וסיקרה את הנעשה ביהודה ושומרון.

ב-2013 חשפה את הנחיות הממשלה להקפיא את תוכניות הבנייה בהתנחלויות ובשכונות שמעבר לקו הירוק בירושלים, ערב ביקורו של הנשיא האמריקני לשעבר ברק אובמה בישראל. היא הייתה הכתבת הראשונה שנכנסה לישיבת עוד יוסף חי ביצהר לאחר סגירתה ב-2014 בעקבות צו תפיסה שהוציא אלוף פיקוד המרכז בשל עימותים בין יושבי המקום לחיילי צה"ל. וכן סיקרה את גל ההתקוממות שפרץ בשטחי יו"ש בסוף 2015.

בין השנים 2017 ל-2019 שימשה כתבת לענייני פלסטינים בתאגיד השידור הישראלי, כאן 11 ורשת ב'.

לאחר מכן הייתה כתבת חדשות ומגזין בעיתון ידיעות ירושלים וסיקרה את ענייני מזרח ירושלים. היא פרסמה תחקיר על החלטת הרשות הפלסטינית להפסיק להפנות חולים לטיפול לבתי החולים בישראל בתגובה להחלטה הישראלית לקזז את כספי המיסים שמועברים לפלסטינים.

היא משמשת עמיתת מחקר בפורום לחשיבה אזורית.

בשנת 2020 הקימה את מיזם "Mishwar Zoom" ללימודי עברית לקהל הערבי.. לאחר מכן, שימשה כתבת ופרשנית בעניין הסכסוך הישראלי-פלסטיני והנעשה בישראל ובמזרח התיכון בכלי תקשורת שונים, בהם רדיו סאווא, i24NEWS וזמן ישראל. 

בשנת 2021 החלה לשמש כתבת ופרשנית לענייני העולם הערבי של עיתון "ישראל היום".

קישורים חיצוניים 
 אתר האינטרנט של מיזם Mishwar Zoom

הערות שוליים 

סגל תאגיד השידור הישראלי - שידורי הטלוויזיה
עיתונאיות ישראליות
עיתונאים ישראלים
מזרחנים ישראלים
מזרחניות ישראליות
פרשניות ישראליות
פרשנים ישראלים
תחקירניות ישראליות
תחקירנים ישראלים
פרשנים לענייני ערבים
פרשניות לענייני ערבים
בוגרות האוניברסיטה העברית בירושלים
בוגרי האוניברסיטה העברית בירושלים
ישראליות שנולדו ב-1980
ישראלים שנולדו ב-1980